Source: http://daisyaranykapu.blogspot.com/2015/01/
Timestamp: 2019-12-05 17:46:12+00:00

Document:
Aranykapu: január 2015
10 pont a stabil önbizalomhoz
Hiába tűzünk ki magunk elé hatalmas és inspiráló célokat, ha nem hiszünk abban, hogy képesek vagyunk ezeket megtenni, akkor nem fognak megvalósulni. Elengedhetetlen ezért, hogy addig dolgozzunk az önbizalmunk fejlesztésén, amíg kialakul a magunkba vetett 100%-os hit.
Az önértékelésed és az önbecsülésed növelése érdekében folyamatosan emlékeztesd magad az alábbi 10 pontra:
1. Többet és jobbat érdemelsz.
Nem kell beérned pót- és szükségmegoldásokkal. Miért kellene?
Ha másnak lehet, akkor neked is. Mindenki a nulláról kezdi, a legtöbben lentről. Kossuth egyszerű kisnemes, Freddie Mercury indiai párszi bevándorló, Puskás szegény kispesti prolifiú volt. Ezer példát lehet hozni. Ha igazán eldöntöd, TE IS meg fogod csinálni.
2. Csak egy életed van.
Ha most 40 vagy, és 80 évig fogsz élni, akkor nagyjából 15.000 napod van még, és vége. Ötszáz hónap nem olyan nagyon sok. Menj az álmaid után, mert ki fogsz futni az időből.
3. Nincs olyan, hogy kudarc.
Ha új dologba vágsz bele, elsőre biztosan nem fog sikerülni. Ez azonban nem kudarc, hanem tapasztalat, és lehetőség az újabb, intelligensebb próbálkozásra. Addig, amíg nem sikerül.
4. Amit érzel, az nem a valóság.
Az önbizalomhiányt valamilyen múltbeli esemény okozza. A múlt azonban már elmúlt. Elcsúsztatott pszichés koordináta-rendszerről van tehát szó, egyfajta téves érzékelésről, ami csak egy szokás, és meg lehet tőle szabadulni. Kapd el a „vezérhangyát” – a rossz gondolatot -, és váltsd fel egy pozitívval.
5. Ne hasonlítsd magad másokhoz.
Az önbecsülést ennél jobban semmi sem tudja lerombolni.
Mindig lesz jobb, erősebb, szebb és gazdagabb. Julius Caesar arról panaszkodott, hogy Nagy Sándor az ő korában már meghódította a világot, ő – Caesar - pedig még semmit nem csinált. Aztán meghódította a gallokat, és ma a legnagyobb államférfiak között tartjuk számon.
Ez a recept: cselekedj és magadhoz képest legyél a legjobb.
6. A legtöbb félelmed csak gumikrokodil.
Amitől félünk, az a legtöbb esetben csak a gondolatainkban létezik.
Nem a valósággal van tehát a baj, hanem a gondolatainkkal. Ha ezeknek a megváltoztatására fókuszálsz, az életed is megváltozik.
7. Már most is sikeres vagy.
Amikor a coaching során leíratom az emberekkel összes eddigi teljesítményüket és eredményüket, leesik az álluk. Csináld meg ezt a kis gyakorlatot, és meg fogsz döbbenni, hogy mennyi
mindent elértél már az életben.
8. Szeresd magadat.
Minden azzal kezdődik, hogy megtanulod szeretni magadat.
Olyan mértékben tudsz szeretni másokat, és olyan mértékben tudsz szeretetet befogadni, amilyen mértékben szereted és elfogadod magadat. Itt természetesen nem a nárcisztikus önimádatról beszélünk, hanem az egészséges önértékelésről.
9. Felejtsd el a megfelelési kényszert.
Nagyon visszaüt, ha folyamatosan megpróbálunk a kedvében járni más embereknek. Menj a céljaid iránt, legyél asszertív – önérvényesítő -, és felejtsd el, hogy mit fognak szólni mások. Tartsd tiszteletben a jogaikat, de soha ne hagyd, hogy a másoknak megfelelés kényszere meggátolja, hogy igazán önmagad legyél.
10. Többre vagy képes, mint gondolnád.
Ha egy irányba fókuszálod az erőfeszítéseidet, magad is megdöbbensz majd, hogy mennyi mindent el tudsz érni. Komjádi Béla a semmiből hozta létre a magyar vízilabdasportot, ami aztán 9 olimpiai aranyat hozott az országnak (az éremtáblázaton második britek négyet nyertek).
Széchy Tamás az úszást, Fábiánné Rozsnyó Katalin a kajak-kenut, Italo Santelli a kardvívásunkat tette világhírűvé.
De nemcsak a sportból lehet példákat hozni. Széchenyi kivezette az ország gondolkodását a középkorból, Deák Ferenc pedig létrehozta a kiegyezést, és a következő 50 évben Európa 3. legnagyobb gazdasági növekedését produkáltuk. És ott vannak a Nobel-díjasaink, Szent-Györgyi, Wigner és a többiek. Mind-mind gyönyörű példa arra, hogy mire képes az ember, ha igazából a fejébe vesz valamit.
Amit más elért, azt te is meg tudod csinálni. Sokkal többre vagy képes, mint amit most gondolsz. Tűzd ki a célt, döntsd el, hogy megcsinálod, és kezdj el dolgozni rajta. Csodát fogsz látni.
Forrás: Kerner Tibor
www.kernertraining.hu
Bejegyezte: Dr. Dankó Szilvia - Daisy Nincsenek megjegyzések:
Reinkarnációs utaztatás infók és bejelentkezés:
>>IDE kattintva érhető el<<
§1. Ön kap egy testet. Ez a test új és egyszeri. Senki más nem kapja ugyanazt a testet.
§2. Ön kap egy agyat. Ajánlatos ezt értelmes módon használni, de ez nem előírás.
§3. Ön kap egy szívet. A legjobb eredményeket akkor éri el, ha agyát és szívét kiegyensúlyozva használja.
§4. Leckéket is kap. Senki más nem kapja pontosan ugyanezeket a leckéket és senki sem vállalhatja át Öntől ezeket.
§5. Azt tehet, amit csak akar. Minden, amit másokkal szemben elkövet, visszatér Önhöz.
§6. Egy lecke addig ismétlődik, míg teljesen meg nem értette. Akár inkarnációkon keresztül.
§7. A szerződés mindenkire egyenlő érvényben vonatkozik. Nincsenek kiváltságok, akkor sem, ha néhányan ezt állítják. A kézzel bejegyzett változtatások nem érvényesek.
§8. Tükröket kap, hogy tanuljon. Sok tükör úgy néz ki, mint egy test. Azért vannak, hogy megmutassák azt, ami Önben van.
§9. Ha teste elpusztul, vagy már nem működik, újat kap. Persze ez egyes esetekben várakozási idővel járhat.
§10. Az inkarnációs szerződés akkor jár le, ha minden lecke kielégítő eredménnyel zárul.
§11. Az, hogy mi számít kielégítőnek, Ön határozza meg!
– Nem cél, hogy a test elhagyásakor minél több pénzünk legyen.
– Az ismertség és kedveltség nem jár bónuszpontokkal.
– Ne mások hibáihoz igazodjon.
– A szabályok arra valók, hogy az ember felülvizsgálja őket.
– Mások állításai a célról elterelhetik a figyelmet.
– Semmit sem ronthat el. Legfeljebb tovább tart.
– A SZÍVÉN keresztüli különleges kapcsolat segítségével Ön minden válaszhoz hozzáféréssel rendelkezik.
– Az oktatási termen belül minden reagál a SZÍV kisugárzására.
– Az oktatás termének rongálása olykor korlátozásokhoz vezethet.
– Senki sem vállalhatja át az Ön, saját magáért vállalt felelősségét.
– Az erőszak soha nem vezet megoldáshoz.
– Hasznos megfigyelni, mely helyzetek ismétlődnek.
– Amennyiben az az érzése, hogy SEGÍTSÉGRE van szüksége, KÉRJEN segítséget.
– A drogok, legyenek legálisak vagy illegálisak – meghamisíthatják a leckék általi érzékelést.
– Csak mert mindenki egyféle módon viselkedik, még nem azt jelenti, hogy az a helyes.
– Ritkán van csak egy helyes megoldás.
– Kérvényezheti a megbocsájtást.
– Különleges záradék nincsen.
– Önt szeretik. Akkor is, ha Bronxban vagy Szomáliában van. Minden más illúzió.
– A leckék különleges alkalmak, melyek a fejlődést szolgálják. Nem rossz szándékból vannak.
– Saját testünket másokra bízni kockázatokkal járhat.
– Másokat a fejlődésükben megakadályozni nem hoz semmiféle hasznot.
– Kiváltképpen az éjjeli órákban alkalma nyílik, hogy elhagyja testét. A testen kívüli tapasztalatok nem tárolódnak a testben illetve az agyban.
– Saját testével játszadoznia jogában áll. Amennyiben mások testével szeretné ezt tenni, kérje beleegyezésüket.
– Nincs értelme puskázni.
– Aki életbiztosítást kínál Önnek, az csaló.
– Nem az a cél, hogy Elsők legyünk.
– Nem az a cél, hogy cool-ul nézzünk ki.
– Az Ön helyzetében Önnél jobb benyomást senki más nem tenne.
Szerző: Veress Andrea Hajnalka
Bejegyezte: Dr. Dankó Szilvia - Daisy 1 megjegyzés:

References: §1

§2

§3

§4

§5

§6

§7

§8

§9

§10

§11